Llinguadocianu

El llinguadocianu ye una variedá dialeutal del occitanu.

 Dominiu llingüísticu 
El llinguadocianu fálase en Francia, nos departamentos d'Aveyron, Lot, Tarn, Aude, Hérault, y parcialmente, nos de Lot y Garona, Tarn-et-Garonne, Lozère, Alta Garona, Ariège, Gard, Dordogne, Cantal, Pirineos Orientales y Gironde.

 Rasgos principales 
Dende'l puntu de vista fonético-históricu podemos señalar los siguientes rasgos, que carautericen al llinguadocianu nel diasistema occitanu. 

 non palatalización de los llatinos ka, ga. 
g a ll u > gal, c a b r a > cabra
 conservación de la -s final de los plurales, rasgu que comparte col gascón y el catalán y lu estrema del provenzal. 
f l o r e s > flors, p o r t a s > pòrtas
 non palatalización, al sur del dominiu, del grupu llatín kt. 
f a c t u > fait, l a c t e > lait 
 non vocalización de -l final (proveniente de -l o -ll), rasgu que lu opón al provenzal y al gascón.
s a l e > sal, b e ll u > bèl 
 cayía de la -n proveniente de n intervocálica llatina. Esti rasgu compártelu col catalán.
v i n u > vi, b e n e > bé
 caltenimientu de les consonantes oclusives finales, carauterística ésta que lu avera al catalán. 
l u p u > lop

 Númberu de falantes 
Según un informe espublizáu pola Oficina del Altu Comisionáu de les Naciones Xuníes pa los Drechos Humanos, el númberu de falantes d'esta variedá taría en tornu a los dos millones. 

 Referencies 

BEC, Pierre. La langue occitane. Coleición Que sais-je?, Paris, PUF, 1963

 Ver tamién 
 Languedocien: Artículu de la Wikipedia francesa

Categoría:Idioma occitanu
Categoría:Wikipedia:Páxines con enllaces interllingüísticos